
N A R V A    L I N N A V A L I T S U S

KORRALDUS
	Narva
	....................... 2012. a. nr ...................


Kohanime määramine
(Konstantin Sentšugovi tänav)

1. Asjaolud ja menetluse käik

Narva linna elanik tegi ettepaneku jäädvustada Narva linna aukodaniku Konstantin Sentšugovi mälestuse, andes linna ühele tänavale tema nime. Linnavalitsuse Arhitektuuri- ja Linnaplaneerimise Amet on teinud ettepaneku anda Konstantin Sentšugovi nimi Elektrijaama tee 59 asuvale avalikule teele. Nimekomisjon kiitis 03.11.2011 heaks ettepaneku anda sellele teele (lisa 1 − skeem) nimi Konstantin Sentšugovi tänav. Vastavalt Narva Linnavolikogu 06.05.2010 määruse nr 20 „Kohanime määramise kord” punktile 4.1 avalikustati teatis kavatsusega anda teele nimi. Esitatud teatise kohta ei tulnud ettepanekuid ega vastuväiteid. Kinnistu omanik on andnud oma eelneva nõusoleku.
Tulenevalt eelpoolmainitust tuleb määrata teele kohanimi Konstantin Sentšugovi tänav.
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 „Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi toimub ametliku kohanime muutmine ja tühistamine samas korras nagu selle määramine.
3. Otsus
Määrata skeemil (lisa 1) näidatud teele kohanimi Konstantin Sentšugovi tänav.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.
	Tarmo Tammiste

Linnapea
	Marina Sorgus



Nõunik, linnasekretäri ülesannetes


Narva Linnavalitsuse ....................... 2012. a. korralduse nr ................... Lisa 1
Konstantin Sentšugovi tänava skeem

